Joe Biden

Den Joseph Robinette "Joe" Biden, Jr., gebuer den 20. November 1942 zu Scranton, a Pennsylvania, ass en US-amerikanesche Politiker (Demokratesch Partei). Hie war vum 20. Januar 2021 bis den 20. Januar 2025 de 46. President vun de Vereenegte Staaten.

Hie war vun 1973 bis 2009 Member vum Senat fir de Staat Delaware. Vun 2009 bis 2017 war hien, ënner dem President Barack Obama, de 47. US-Vizepresident.

2020 huet hien d'Presidentschaftswal vum 3. November, zesumme mat der Vizepresidentschaftskandidatin Kamala Harris géint säi Virgänger Donald Trump gewonnen, a gouf den 20. Januar 2021 vereedegt, nodeem d'Walresultat de 7. Januar 2021 am Kongress confirméiert gi war.

2024 ass hien eng zweet kéier ugetrueden, huet sich dann den 21. Juli 2024 zeréckgezunn, nodeems hien am TV-Duell géint den Donald Trump vill Stëmme verluer huet, a warscheinlech net erëmgewielt gi wär. Kuerz drop huet hien d'Kamala Harris als Presidentschaftskandidatin virgeschloen, wat si kuerz drop gouf. De 6. November 2024 huet si, trotz senger Ënnerstëtzung, d'Presidentschaftswale géint den Donald Trump verluer.

 Um Spaweck 

Kategorie:Gebuer 1942
Kategorie:Presidente vun den USA
Kategorie:Vizepresidente vun den USA
Kategorie:US-amerikanesch Senateuren